Արծվաբերդ

Արծվաբերդ (նախկին անվանումը՝ Ղրղի), գյուղ Հայաստանի Տավուշի մարզում, նախկին Շամշադինի շրջանում։ Վերանվանվել է Արծվաբերդ 1978-ի հունվարի 25-ին։ Արծվաբերդը գտնվում է Բերդ քաղաքից 11 կմ դեպի հարավ-արևելք։ Արծվաբերդի մոտ գտնվում են նաև Այգեձորը (9 կմ դեպի արևելք), Չինարին (13 կմ դեպի արևելք), Չորաթանը (3 կմ դեպի հյուսիս) և Նորաշենը (6 կմ դեպի հյուսիս)։ Պատմություն Արծվաբերդ գյուղը հիմնվել է Արցախի Հանրապետության Ղարաղալու գյուղից եկած տեղահանվածների կողմից։ Գյուղի տարածքը հարուստ է հնություններով՝ Սուրբ Զորավոր եկեղեցի, խաչքարեր, բերդի ավերակներ, կիկլոպյան հնությունների ավերակներ։ Կլիմա Գյուղը գտնվում է կլիմայական բարեխառն գոտում, ամռանը միջին ջերմաստիճանը +29 C° է, ձմռանը՝ -3 C°։ Գյուղը գտնվում է ծովի մակերևույթից 1290 մետր բարձրության վրա։ Բնակչություն Ըստ Հայաստանի 2011 թ. մարդահամարի արդյունքների՝ Արծվաբերդի մշտական բնակչությունը կազմել է 2847, առկա բնակչությունը՝ 2582 մարդ։ Բնակիչները հայեր են, որոնց նախնիների մի մասը եկել է Լեռնային Ղարաբաղից։ Արծվաբերդի բնակչության փոփոխությունը ժամանակի ընթացքում՝ ստորև. Տնտեսություն Բնակչությունը զբաղվում է անասնապահությամբ, բուսաբուծությամբ, այգեգործությամբ։ Համայնքն ունի երկու դպրոց, առողջության կենտրոն, մշակույթի տուն, համայնքային կենտրոն, մանկապարտեզ, փոստի բաժանմունք։ Տես նաև Արծվաբերդի պատմության և մշակույթի անշարժ հուշարձանների ցանկ (Տավուշի մարզ) Հայտնի անձինք Մանվել Բադալյան, պետական գործիչ Ռոզա Մխիթարյան, դերասան Պավել Մատինյան, բժիշկ Գուրգեն Զարգարյան, հանրապետության լավագույն ուսուցիչ 2015 թ. Լևոն Գագիկի Լոբյան, «ՄԱՐՏԱԿԱՆ ԽԱՉ» 1-ին աստիճանի շքանշանի ասպետ։ Արմատներով արծվաբերդցիներ Սուրեն Երիցյան, գործարար ՌԴ, «Տավուշ» տեքստիլ ձեռնարկության հիմնադիր։ Դերենիկ Դումանյան, Հայաստանի Առողջապահության նախարար (2012-2014) Հրանտ Բաբասյան, գործարար ՌԴ Ծանոթագրություններ